
Повишеният интерес към миналото на българите мохамедани, въпрос, 
несправедливо подценяван от нашата буржоазна наука, предизвика напо- 
следък появата на редица научно-популярни сборници, сборници от доку- 
ментални материали или отделни монографии Трябва да се подчертае 
обаче, че народът ни отдавна се е стараел да обясни в рамката на въз- 
можностите си историческия факт на помохамеданчванията в Родопите 
е на обстоятелството, че българите мохамедани са част от него, 


наблягал 
от същия народ. Особено ярко този факт се проявява през епохата на 
Възраждането. Той е намерил между другото отражението си и в някои. 


приписки от миналия век, на които мимоходом ще се спрем, тъй като не 
са били анализирани досега именно в този аспект. | 

Така например в една приписка откъм средата на ХІХ в. поп Кон- 
стантин от Панагюрище е отбелязал: „Доспат Балкану викат Славова 
(Славеева, б. м-В. М.) планина итука турците хоратат български, чи са 
били христиени, па са потурчиле. “2 Естествено е, че при господствуващия 
религиозен мироглед верският признак е бил считан за решаващ и затова 
приписвачът нарича българите мохамедани „турци“, които някога били 
християни — Т. @ българи — по силата на възприетия от автора на при- 
писката религиозен критерий. Център на приписката обаче е сведението, 
че тези „турци“ говорели български. Следователно дори при господството 
на религиозния мироглед от вниманието на приписвача не е убегнало ре- 
‘паващото обстоятелство — езиковата принадлежност на помохамеданче- 
ните българи. Колкото до въздигането на религиозния признак като кри- 
терий за народността на дадена група население — критерий, характерен 
за ненаучния мироглед, — то твърде убедително е илюстрирано от една 
друга, съвременна на първата приписка: „...Й по Черно море ристиените 
хоратат турски по оня мемлекет (страна, 6. м. — В. М.), чи един вакът 
(време, 0. м.) турците им отрязале езика, та млого ги мачиле да станат 
турци, ала не кабилили (не пожелали, б. м.) муаметова вяра нечиста. Това 


твени от тях са: Из миналото на българите мохамелани в Родопите 
допа — българска твърдина, София, 1961; К, Василев, Родопските 
Пловдив, 1961; Асимилаторската политика на турските завоеватели 

София, 1958; Ро 
българи мохамедани, 

да са знае и да са повни от сякого, че е истинско и че тия хора са сарп 
(упорити, б. м.) и дикатлие (бдителни, б. м.) за вярата си, буди знайно...“ 
| В случая приписвачът (Петър Пондев от Панагюрище), ръководен 
тъкмо от религиозния критерий, приема за „българи“ гагаузите от Севе- 
роизточна България. При това, както е безусловно установено, дадена 
група население може да бъде насилена да измени вярата, но не и езика 
си. Впрочем, въпреки че са лишени от всякакъв научен подход, цитира- 
ните приписки от миналия век са ярко доказателство за интереса на на- 
рода ни към историческата съдба на помохамеданчените си братя, стре- 
меж да бъде запазен („...да са знае и да са повни от сякого...“) споме- 
нът за насилието, на което са били жертва. 

Това нарочно внимание към въпросите, свързани с миналото на бъл- 
гарите мохамедани и специално с родопските българи мохамедани, про- 
зира и в първите научни опити на наши изследвачи, преди всичко — в 
често упоменавания труд на Ст. Захариев: Макар от неговото обнарод- 
ване да е изтекло цяло столетие (книжката е завършена в същност през 
1869 г.), трудът на Захариев не е изгубил и до днес своята СТОЙНОСТ, 
залегнал е и продължава да зяляга в основата на редица изследвания 
върху историята на Пазарджишко, Родопите и Панагюрско. Несъмнено е 
обаче, че редица сведения, публикувани от Захариев, са били събирани, 
подбирани и предложени на обществеността съобразно с един вече от- 
живял критерий. И ако до днес данните, черпени от въпросния труд, все 
още фигурират във всяко изследване за поменатите краища, то това е 
поради крайната оскъдица на сведения за миналото на тези краища, да- 
тиращи от предосвобожденския период. 

Както е известно, книгата на Захариев съдържа данни и за седемте 
села, принадлежащи към Чепино, а именно: Дорково, Костандово, Корова, 
Каменица, Лъджене, Баня и Ракитово. Според автора „Цепина... понеже 
се отделява отвсякъде с планини и прави едно особено окружие от седем 
села...“ следвало да бъде разглеждана отделно въпреки принадлежност- 
та си към „яка колу“ на Татарпазарджишката каза. Впрочем очевидна 
еи без това географската обособеност на изброените селища. 

По въпросите за числения състав, народностната и религиозната при- 
надлежност на населението от Чепинското корито съвременните изслед- 
вачи се позовават обикновено на труда на Захариев. Необяснимо при 
оскъдицата на документални данни от миналия век по посочените въ- 
проси остава пренебрегването на друг един, малко по-късен, но несравнено 
по-изчерпателен и издържан научно труд, а именно „Чепино“ на Хр. 
Попконстантинов,8 който не е използуван в нито една от цитираните нови 
публикации върху Родопския край. 

Въз основа на тези два пионерски труда може да бъде установено 
демографското развитие на седемте селища по Чепинското корито през 
периода 1865—1888 г., т. е. в навечерието на Освобождението и непо- 


3 П. Черновежд, цит. съч., стр. 380. | 
1 Ст. Захариев, Географско-историко-статистическо описание на Татар-Пазарджиш- 
ката кааза, Виена, 1870. 


5 Пак там, стр. 26. | 
6 Хр: Попконстантинов, Чепино. Едно българско краище в северозападните 


разклонения на Родопските планини, СбНу, кн. Ш, стр. 355--380. 

средствено след него. Тъй като настоящото изследване има пред вид 
тъкмо статута на българите в Чепинско през турското робство, ще се 
наложи да дадем в извадки цифрените сведения за седемте села, черпени 
от публикациите на Захариев и Попконстантинов. 


_1865' 

ож | све | пез | «ВЫ 
Дорково е | дет 5 | 40къщи 
Костандово зи аа из | 80, 
Корова — — ее | 40° 
Каменица 140 —— Ден | аак 
Лъджене че мет: = 60, 
Баня реа иа | = | 350 , 
Ракитово 40 5 | == | 808, 


Според данните на Захариев впрочем само Каменица била с непомо- 
хамеданчено българско население до 1865 г. и само Ракитово — със 
смесено: българи християни и мохамедани. Останалите пет села били чисто 
българомохамедански по облик. 

Както отбелязва Попконстантинов, Захариев е събирал тези си данни 
по места и вероятно те отговарят на реалното положение на нещата? 
Що се касае до самия Попконстантинов, той е използувал за същата цел 
статистиките на източнорумелийските власти ост 1880 и 1885 и на вече 
обединеното Княжество от 1888 г. като е посочил за недостоверна 
първата от тях.!0 За съжаление цифрите от тези статистики са предадени 
„сумарно. 

Така по данни на първото преброяване от 1880 г. в седемте села са 
били налице 1212 къщи със 7363 души жители, от които 5112 българи 
мохамедани, 1643 местни българи християни и 97 преселници, 511 ци- 
гани и нито един турчин.!! 

Както личи, въпреки допустимите неточности, съотношението между 
българите мохамедани и българите християни се е запазило почти същото 
през 1865—1880 г., тъй като през 1865 в седемте Чепински села е имало 
180 християнски и 650 мохамедански български къщи, а през 1880 тук 
фигурират 5112 мохамедани и 1643 християни българи. 

Статистиките от 1885 и 1888 г. вече отразяват раздвижването на на- 
селението, свързано с протеклите събития. Така въпросните седем села 
имат през 1885 г. 8774 жители, от които 2070 българи християни и 6041 
българи мохамедани, а през 1888 общо 8621 души, от които 2360 бъл- 


н 


7 Захариев не е указал към коя тъкмо година следва да се отнесат приведените циф- 
ри. Затова приемаме условно годината на написването на неговия труд. 

в Ст. Захариев, цит. съч., стр. 27, 28. 

э Хр. Попконстантинов, цит, съч., стр. 365. 

10 Пак там. 

1 Пак там. 

тари християни и 6269 българи мохамедани.!2 Следователно забеляза- 
ното съотношение се е запазило почти непроменено, като в резултат на 
изселничество и преселничество се е изменил обликът на някои от ука: 
заните села. Така например Лъджене, което до Освобождението е било 
чисто българомохамеданско, през 1888 г. вече брои 77 български хри- 
стиянски домакинства. Със смесено население (по религиозен признак) е 
по това време и с. Баня. !8 

Впрочем въз основа на изнесените цифри несъмнено е, че в седемте 

чепински села дори до края на първото десетилетие след Освобожде- 
нието. е било трайно, улегнало, установено съотношението приблизително 
1:3,5 в полза на българите от мохамеданско вероизповедание, запазило 
се е въпреки движението на населението в рамките на Чепинското кра- 
ище. Това е обаче крайното положение, съотношението във вероизпове- 
данията на българското население в Чепинско при освобождението му. 
Пълната липса на статистически сведения за същото население през пе- 
риода до средата на ХІХ в. не позволява на изследвача не само да уста- 
нови каквито и да било демографски движения в този район, но дори да 
очертае с положителност аграрния статут на Чепино и принадлежащите 
към него села за по-ранния период на робството. 
Естествено при изтъкнатата оскъдица на категорични известия всяко, 
макар и странично сведение за положението на раята от Чепинско би 
било от особена важност. Такива сведения съдържа между другото един 
„от последните трудове на турския историк М. Т. Гьокбилгин и по-точно 
сборникът му от документи за санджака Паша. За съжаление турският 
автор е възприел твърде странен метод на издаване на тия документи: 
на места той е предавал съдържанието им в резюме, отбелязвайки само 
цифрените показатели и имената, съдържащи се в източника, другаде е 
предал къси извадки, счетени за съществени, и пр.“ Поради указания съ- 
кратен начин на издаване и документът, който говори за Чепинско, ё. 
твърде лаконичен. 

Въпросният документ датира от управлението на Мурад Ш (1574— 
1595), син на Селим ПІ. Посветен е на вакъфите, основани от покойния 
Сюлейман 1 (1520—1566). Към средата на ХУ в. султан Сюлейман за- 
вършил постройката на голямата джамия Сюлеймание в Цариград — в 
същност цял комплекс от джамия, медресе, имарет и пр. по подобие на 
богатите религиозно-благотворителни фондации, учредявани от всички ос- 
мански султани до това време. За издръжката на този комплекс Сюлей- 
ман завещал феодалните приходи от редица селища в Румелия, които 
„следвало да бъдат изразходвани за поддържане и ремонт на сградите, 
за изплащане на заплати на многобройните служители, за раздаване на 
милостиня и пр. | 
г По непълни данни (из документите, с които е разполагал Гьокбилгин) 
вакъфът на Сюлейман | имал села в следните кази: Одрин, Димотика, 
Джиср-и Еркене, Стара Загора, Пловдив, Ипсала, Елхово, Татар Пазарджик 
и Самоков. Тази грамадна фондация притежавала само в Пловдивско 44 


12 Хр. Попконстантинов, цит. съч., стр. 365--366. 
13 Пак там, стр. 367. 
1 М. Т. СОКЪШетп, Ефгпе уе Раза Пуаз: уакНаг, п ег, такабаайаг, ІѕёапЬш, 


1952. 

села и мезри с общ приход 440 138 акчета, между които Дермендере, 
Сеймен (Имре обасъ), Кутлуджа (Дербенд), Кара бунар, Хамидлю, Исмаил- 
драз, Йени кьой, Ментешелю (Тимурджилю), Иенидже кьой и Саруджа.15 

От особена важност за изследването са данните за вакъфа на Сю- 
лейман І в Татарпазарджишката каза. Според четенето на Гьокбилгин 
към него тук спадали следните селища: „Доган кьой, долапите при село 
Дерелю, Дураджък, Костантин, Каменич, Корук, Ракинова, Бая, Лижани.“ 16 
Въпреки неточното четене от страна на издателя съвършено недвусмис- 
лено е, че последните седем имена принадлежат именно на селата, които 
още Захариев е обособил като образуващи Чепинско. При това следва 
да се подчертае, че именните форми, отразени в труда на турския исто- 
рик (с известна възможност само за Костантин като по-стара форма на 
Костандово — Костантово), едва ли представляват някакви отдавнашни, 
по-късно видоизменени названия на разглежданите селища, а са се полу- 
чили единствено поради неправилното им разчитане от османския текст. 

Впрочем няма съмнение, че цитираният документ говори за седемте 
чепински села. Съвсем кратките сведения, съдържащи се в публикацията 
на Гьокбилгин вън от имената на тия села, са данните за феодалните им 
приходи, а именно: 


Село Дорково!” в нахията Сарухан бейлю!8 16 834 акчета 
Село Костандово в нахията Сарухан бейлю 20116 , 
Село Каменица в нахията Сарухан бейлю 13 706 , 
Село Корова 8000, 
Село Ракитово в нахията Сарухан бейлю р, ИМИ 
Село Баня в нахията Сарухан бейлю 20084 , 
Село Лъджене в нахията Сарухан бейлю 9737. „19 


С това се изчерпват сведенията за въпросните села, включени във 
вакъфа на Сюлейман І в Татарпазарджишката каза и обнародвани от 
Гьокбилгин. Колкото и лаконични, те дават възможност за редица важни 
ИЗВОДИ. 

Преди всичко ясно е, че седемте изброени села са съществували до 
едно през ХУІ в. Излишно е да бъде поставян въпросът за времето на 
тяхното основаване и за народностния им състав. Това били без всякакво 
съмнение български, заварени от завоеванието селища. Първото е дока- 
зано от техните български наименования — в това отношение не може 
да съществува спор. В полза пък на твърдението, че през ХУІ столетие 
те вече са имали зад себе си дълъг живот, говори фактът, че през уп- 
равлението на Сюлейман | седемте чепински села имали значителен брой 
жители — признак, характеризиращ именно старите селища. 

Впрочем, ако сравним феодалните приходи на изброените вакъфски 
селища с феодалните приходи на мнозинството наши села по същото 
време (описани в съхраняваните у нас османски феодални регистри),29 то 


15 М. Т. СОКЪ 11, цит. съч., стр. 497. 

16 Пак там, стр. 498. 

17 Тук отбелязваме нормализираното четене на седемте селищни имена, предложено 
още у: В. Мутафчиева, Аграрните отношения в Османската империя през ХУ—ХУІ в., 
София, 1962, стр. 118. 

18 Саранбей, днешното с. Септември, Пазарджишко. 

19 М. Т. СӧокЬіЈ сіп, цит. съч., стр. 498. 

20 Ориенталски отдел на НБКМ, сигнатура ТН 31/10; Серес — окръжно управле- 
ние. Население и пр. 

ще забележим, че при последните рядко се среща село дори с приход 
от 7- 8000 акчета. (Гук става въпрос за номиналните, а не реалните им 
приходи, тъй като в регистрите, включително и в цитирания случай, са 
вписвани именно номиналите.) Следователно, що се касае до чепинските 
села през ХУІ в., очевидно е, че сме се натъкнали на необичайно големи 
и богати селища за даденото време и място. Този необичаен факт обаче 
донякъде се обяснява с обстоятелството, че феодалният приход на тимар- 
ските села, от една страна, и на вакъфските, от друга, нямал еднакви по 
брой компоненти. Както е известно, в редица вакъфски селища — осо- 
бено в султанските вакъфи — феодалът прибирал освен съставките на 
феодалната рента, присвоявана от ленниците? и част от рентата, по- 
лагаща се по принцип на фиска, а именно поголовния данък, джизието. 

По всяка вероятност в разглеждания случай се натъкваме тъкмо на 
такава особеност, която ще да е предизвикала нереалното на глед зави- 
шаване на феодалните приходи на чепинските села. Както и да е, дори 
като се вземе пред вид прибавянето на поголовния данък към обичайния 
феодален приход на феодала, все паке явно, че тук се касае за твърде 
големи селища. 

От интерес би било и да се установи доколко количественото съот- 
ношение между домакинствата в отделните чепински села се е запазило 
през периода ХУ!--Х1Х в. и доколко е претърпяло изменения. 

„Ако подредим по численост на жителите (изразена в обема на фео- 
далната рента) седемте села, ще получим следната картина за времето 
към втората половина на ХУІ в: Ракитово, Костандово и Баня (почти ед- 
накви), Дорково, Каменица, Лъджене и накрая Корова. Към средата на 
ХІХ в, подредени по същия показател, тези села изглеждат така: Баня, 
Каменица, Ракитово, Костандово, Лъджене, Дорково и Корова (послед- 
ните — наравно). И според двата източника впрочем своето място — 
мястото на най-малкото между сравняваните села -- е запазило само Ко- 
рова, всички останали са ги променили. Така от първото си място -- 
надвишаващо с цяла трета феодалния приход на следващото в таблицата 


село — Ракитово е отишло на трето; едното от двете равно значителни 
села, Костандово и Баня, а именно Костандово е минало на четвърто 
място, докато другото -- Баня -- е изпъкнало на първо, и пр. 


В крайна сметка обнародваните от Гьокбилгин сведения от ХУ! в., 
що се касае до демографията на Чепинско по това време, доказват на- 
личието на същите, съществуващи и до днес села, както и тяхната зна- 
чителна населеност през ранния период на робството. 

Много по-важният извод, който ни позволяват същите сведения, обаче 
е свързан със статута на Чепинско през втората половина на ХМІ в., а 
именно че районът, ударен през ХУП в. от едно от най-масовите помо- 
хамеданчвания в Родопите, е бил вакъф. Този факт, непопулярен в на- 
шата съвременна историография върху миналото на родопските ‚ българи 


21 За съставките на тази рента вж. Н. Гпа!с1к, Нісгі 835-ай! ѕйгеі-і деНег-1 ѕа- 
псаК-1 Агуапій, АпКага, 1954, стр. ХХХІІ и сл., както и В. Мутафчиева, Феодалната 
рента, присвоявана от ленния държател в Османската империя с оглед на българските земи 
през ХУ—ХУ!] в., ИИБИ, т. 7 | 

2 Б. Цветкова, Принос към изучаването на турския феодализъм в българските 
земи през ХУ—ХУТ в., ИИБИ, т. 6, стр. 122. 

в соменаомниы 


мохамедани? в същност е бил изнесен още преди края на миналия век 
от Хр. Попконстантинов. | | 

Във връзка със спор за мера между селяните от Каменица и Корова, 
от една страна, и от Белово, от друга, каменчани и коровчани предявили 
пред съдебните власти български превод от худуднамето на вакъфа, към 
който спадали селата им, за да бъде определена границата на мерата 
между селата им и Белово.2* Според Попконстантинов (опроверган само 
няколко реда по-долу от самия текст на худуднамето, което публикува 
сам) вакъфът — по думите на местни жители очевидно -- принадлежал 
на „някой си паша Едирнелия, комуто бил посветен от султан Сюлейман“. 

Худуднамето представлява специален документ, използуван в осман- 
ската административна практика. Това е актът, с който местната съдебна 
власт определяла точните граници на вакъфското феодално владение. 
Както е известно, за разлика от тимара, който бил изразяван в дадена 
парична сума (резултат от феодалните събирания на фиксиран брой зави- 
сими селски домакинства), вакъфът бил оформян чрез установени граници. 
Те били очертавани, като се използували реките, възвишенията, пътищата, 
та дори и „големите камъни“, намиращи се из някое равнище или пък 
нарочно поставяни там именно за да служат за гранични белези на ва- 
къфа.? В худуднаметата всеки от тези елементи обикновено бил фиксиран 
със собственото си име, поради което и този вид османски документи 
са от особена важност за изследването на топонимията на даден район. 
В това се състои главно научната стойност и на въпросното худуднаме, 
което ще приведем изцяло: 

„Граничен акт (худуднаме)?6 на селата Корова, Каменица, Баня, Раки- 
тово, Костандово и Дорково," които са от вакъфите на умрелия в Цари- 
град покойни султан Сюлейман хан. На селата Корова, Каменица, Баня, 
Ракитово, Костандово и Дорково, находящи се в Чепинска нахия, Татар- 
пазарджишка околия, който са посветени на имарета, понеже границите 
им са прилепени едни към други, то пристъпи се за определението им, 
както се следва: границата започва първо от Чайлак тепе, което се на- 
мира до Лабак айлагъ?8 в северната страна на село Корова, откъдето, 
гледащо на югозапад, слиза надолу по Катран чукур; оттам, като отива 
до два мила?” (два пъти по около 2500 аршина), стига до една голяма 


> Вж. $ Худуднаме у В. Мутафчиева, Аграрните отношения..., стр. 94--96. 

26 Скобите в текста на худуднамето са на Попконстантинов. 

27? Според Попконстантинов Лъджене не е споменато тук, защото по онова време било 
още чифлик и прераснало едва по-късно в селище (стр. 357). Това твърдение е опровер- 
гано от документа, публикуван от Гьокбилгин, където Лъджене е село с приход от 9737 
акчета — по-голям от този на с. Корова, 

28 По думи на местни жители местността днес е известна като Алабак. 

29 Вероятно — мили. Запазваме изцяло терминологията, както е у Попконстантинов. 
Същото важи и за изписването на топонимията, тъй като не разполагаме с оригинала. 

река (Яденица и Мараш дере), оттам върви нагоре към същата страна и 
среща течението на водата и като отива на два мила място от Мараш- 
дереси, стига до Хасан-мандрасъ, която се намира на Каинлък-тепеси, 
оттам, пак като отива още около два мила, стига на яйлака, називаем 
Хаджи Мустафов; по-нататък отива на Юрюк-яйласъ, който се намира 
над Айгър-чукуру, откъдето стига на Канлъ-бунар, който се намира край 
пътя, оттам достига на Фучу-мандрасъ...3° плаща се правото на яйлака, 
както са изложени, по на равна половина, а оттам върви около четири 
мила право към западната страна на Тунер-бурну, називаем... Силахи... 
стига до Гюмратлъ-дереси, откъдето по сърта... като върви доста, стига 
в Крастова?! което го наричат Юруклер-чалъ и което е от вакъфа, нагоре 
върви малко по същата посока и стига пак в яйлака Тирле, който яйлак 
е от вакъфа; оттам пак по същата посока върви надолу и стига на Ялия 
нам Юрюк юрду,3? називаем Сют кая, което тоже е от вакъфа; оттам, 
гледащо на изток, върви до едно време, ще стига до Браза аланъ, и то 
е от вакъфа, откъдето влиза в Ракитовската граница и се достига до 
Шахин-каясъ; оттам стига на яйлака, називаем Чемрене, оттам на яйлака 
Сеферджа, оттам на Юлу йол, откъдето през големия път стига на Енгеч- 
дереси; оттам достига на Юрюклер-джамиси, находящ се на Батак, и от- 
там стига на камъка, който е приложен на пътя за граница; оттам върви 
по пътя, колкото до едно хвърляне с лък, стига на камъка, находящ се 
на пътя, който слиза от Бей-бунаръ и който камък съставлява за граница, 
приложен от непаметно време, откъдето по същия път ходи няколко и 
и стига на мястото при влизането в Чамлъка, в което място има прило- 
жен камък; оттам стига на яйлака, називаем Тукмак Хасан нам Юрюк- 
яйлагъ, оттам стига на Кемикли тепе, а оттам на Новоделие, а оттам на 
Каркария-бунаръ, оттам на Калчеша, оттам на Кузгун-каясъ, оттам на 
Голагалъ (Голец)4 и оттам стига на реката, називаема Елли дере, а оттам, 
като пресича казаното дере, стига на Ески кешишлик, оттам на сърта, 
називаем Каливро и оттам на Ветрени-яйлагъ, оттам стига на мястото, 
насиваемо Иланджа, което място е граница или край на Корова; оттам 
стига на баира и стига на Бусак-яйлагъ, който яйлак принадлежи ка село 
Корова, оттам стига на баира, називаем Езерище, и оттам стига на Да- 
ръджа-мандрасъ на мястото, називаемо Леска, което е на вакъфа, и оттам 
стига на... и оттам стига на Ликова мандра? находящо се на Каилджа, 
което е тоже от вакъфа; оттам стига на Папрадин?6 и оттам на сърта, 


називаем Куикъл" и оттам опира пак до Лабак-яйлагъ, откъдето се и 
почна границата. 


2 В превода след многоточията е отбелязано в скоби: „непреведени неясности“, без 
да се укаже колко думи е изпускал преводачът. 

31 По думи на местни жители местността е известна като Кръста. 

32 Тук преводачът е взел за част от местно име думата „нам“ — именуемо. В точен 
превод това име ще е: Ялия, именуемо Юрюк юрду. 

33 Също. 

% Тук Попконстантинов е обяснил под линия: „Дорковци наричат тази местност Го-- 
лакат.“ Не е ясно в случая кой пък я нарича Голец. | 


35 Попконстантинов тук е отбелязал по-късното преименуване на тази местност в Мле-- 
ковица. 


36 Папратино според Попконстантинов. 
37 Пак по същия автор това име и до 1890 г. носел един висок връх. 

Настоящият препис е взет от едно автентично обгербвано худуднаме, 
първообразно, което е пазено в казания по-горе вакъф и е вярно с пър- 
вообразното. | шевал 1068 година. “38 

Този неизползуван в съвременната ни литература документ е от ог- 
ромна важност за изследването на миналото на Чепинско и на статута 
на неговото население. Преди всичко интересен е фактът, че препис от 
първообразното худуднаме е бил поискан в края на 1657 или началото: 
на 1658 г., защото издаденият препис датира от 2. УП. 1658 г. Във връ- 
зка с този факт трябва да си припомним едно сведение, обнародвано от 
К. Иречек. Според него чепинци твърдели, че притежавали някаква „съ- 
нърлама“ (синурнаме, синоним на худуднаме), очертаваща границите на 
имотите им, която била издадена при помохамеданчването 
на Чепинско. 39 Безусловно съображенията, които изтъква П. Петров и 
които са възприети от К. Василев в новата му монография върху родопските 
българи мохамедани, за предатиране на помохамеданчването на Чепинско от 
1657 на 1666 г. имат своите основания, Обаче, без да се счита, че съвпаде- 
нието на датите от приписката и преписа на худуднамето решава въпроса 
за годината на помохамеданчването, това е един аргумент срещу предла- 
ганата от Петров нова датировка.“ 

Съществени също така, що се касае до етническия състав на Че- 
пинско през ХУ1--ХУП в., са данните на отразената в худуднамето топо- 
нимия. Както забелязваме, значителна част от местните имена, чрез които 
е очертана границата на Сюлеймановия вакъф, са турски. Означава ли 
това обаче, че до и по времето на помохамеданчването тук е било на- 
лице турско население? Най-добър отговор в това направление дава раз- 
борът на тези имена. 

Най-напред ние имаме основание да предположим, че част от указа- 
ните в худуднамето местни имена са в същност турски превод на съще- 
ствуващи от преди и дори успоредно български. Това доказва най-вече 
фактът, че често съставките на дадено местно име са смесени -- и бъл- 
гарски, и турски. Такъв е случаят с Ветрени яйлагъ и Браза (вероятно 
Бреза) аланъ, да речем. Впрочем съвсем не е изключено и част от оста- 
налата топонимия да е преводна, да е съществувала успоредно на нея и 
чисто българска, а в худуднамего като документ, издаден от османската 
власт на турски, да са предпочитани преводните форми навсякъде, където 
ги е имало. Що се касае до турските наименования обаче, следва да бъ- 
дат изтъкнати и някои други съображения. : 

Мнозинството турски местни имена, отразани в худуднамето, прина- 
длежат преди всичко на летни пасища или на мандри: Лабак яйлагъ, 
Хаджи Мустафа-яйлагъ, Юрюк яйласъ, Тукмак Хасан, наречено Юрюк 


38 На това място Попконстантинов отбелязва, че в османския препис на худуднамето 
фигурират и данни за данъците, плащани от населението на въпросните села, без да ги 
приведе. Трябва да се съжалява, че тези тъй ценни свидетелства са загубени за изследва- 
нето, и то през последните години. 

33 К. Иречек, Пътни бележки из Родопите, ПСп, кн. Х, 1884, стр. 31. 

40 К. Василев, цит съч., стр. 119—120. 


1. Разгърнатата аргументация на П. Петров по въпроса вж. в статията му в настоя-: 
щия сборник. 

яйлагъ, Бусак-яйлагъ, Хасан-мандрасъ, Даръджа-мандрасъ и пр. Те убе- 
дително свидетелствуват, че в Чепинско е било налице не уседнало, а 
пастирско турско население, което е дало турски имена предимно на па- 
сищата (към тях трябва да бъдат отнесени и имената на някои планински 
ливади, като Браза-аланъ, Сеферджа и др.), на мандрите, а след това и 
на някои съседни върхове и реки. В полза на това предположение гово- 
рят и някои съвсем изрични местни наименования из същия документ, а 
именно: Юрюклер-яйласъ, Юрюклер-чалъ, Ялия, именуемо Юрюк юрду, 
Юрюклер джамиси, Тукмак Хасан, именуемо Юрюк яйлагъ. Следователно 
повече от очевидно е, че турското население, което се срещало ИЗ ТОЗИ 
край, е било номадско - факт, който Дечев доказва, що се отнася до 
Чепеларе. Това население се е изкачвало от Беломорието или от Ма- 
ришката низина в Родопите само лете - свидетелство за това е фак- 
тът, че топонимията ни указва изключително летни пасища — яйлаци. 
Известно е, че за зимните пасища в турския език съществува нарочен 
термин — къшлак, а в худуднамето не срещаме нито един къшлак. 

Затова пък запазилате се в худуднамето български местни имена 
от Чепинско съвсем не са свързани с номадски бит, издават именно 
уседналостта на местното българско население. Някои от тях са били 
дублирани с юрушки наименования. Такова е например Крастова -- бъл- 
гарското име на Юрюклер-чалъ. То не е нищо друго освен Кръста, може 
би старо християнско оброчище. Вече бе споменато Браза-аланъ, вероятно 
извратена форма на Бърза или Бреза. Не е изключено Чемрене да пред- 
ставлява изменено Чумерна или подобно. Смесено — гръцко-турско — е 
името Каркария-бунарЪ. Наред с тези български в турски изговор или 
наполовина турски имена в худуднамето се натъкваме и на чисто бъл- 
гарските: Новоделие, Калчеша, Голагалъ (Голец или Голакът), Езерище, 
Леска, Ликова мандра, Папратино и пр. 

Основен извод от изложеното е, че значителна част от топонимията 
в Чепинско се е запазила българска докъм средата на ХУ! в. въпреки 
преводните, турски форми на някои имена и въпреки обстоятелството, че 
османската канцеларска практика е предпочитала по начало турските фо- 
рми или имена при успоредното съществуване на български и турски 
или дори превеждала някои български имена при съставянето на даден 
документ. Освен това турската топонимия от този район разкрива номад- 
ския характер на турското население дотолкова, доколкото то е било из- 
вестно в Чепинско. 

Специален интерес представлява срещнатото в худуднамето име Ески 
кешишлик за местност, разположена между Батак и Корова. Попконстан- 
тинов отбелязва, че то принадлежи вероятно на местността, която Заха- 
риев през средата на ХІХ в. намира под името „кешишлемето“23 И в 
единия, и в другия случай семантиката му е „калугерско място, мана- 
стир“, а в първия случай и „стар манастир“. Възможно е тъй да е 
било наречено мястото на обител, разсипана още по време на завоева- 


4 В Дечев, цит. съч., стр. 21—25. 
13 Хр. Попконстантинов, цит. съч., стр. 358; Ст. Захариев, цит. съч., 
стр. 15. 

нието на Родопите, понеже през ХУІ в. очевидно е бил останал само 
споменът за нея, изразен в прилагателното „стар“. Така или иначе топо- 
нимията на Чепинско от средата на ХУ! в. доказва твърдо чисто българ- 
ския и християнски облик на района по същото време. 

На основа на двата анализирани източника — описа на Сюлеймановия 
вакъф в Татарпазарджишко и худуднамето му — е явно, че тъкмо районът 
на седемте чепински села бил султанов вакъф. От този факт произтичат 
редица съществени обстоятелства, свързани със статута на населението 
от Чепинския край, статут, който то със сигурност е имало от около 
столетие преди своето помохамеданчване. 

За съществуването на вакъфи в Родопите говорят редица предания. 
Дечев например споменава, че Рупчос бил вакъф на вдовицата на покой- 
ния Ибрахим паша, както и на Джадит Али паша.“ В Северните Родопи 
имало и друг вакъф, който не е отбелязан в нашата литература — Ко- 
нушкия до Асеновград, изиграл роля в разселването на татарите в Ма- 
ришката низина. По времето на междуособиците между синовете на Ба- 
язид Светкавицата, един от тях - Мехмед челеби (по-късният Мехмед |, 
1403—1421) -- превзел Самсун. Той преселил оттам според разпростране- 
ната османска практика победеното татарско племе и го разселил из 
Пловдивско. Бег на това племе бил Минет бей, който получил от Мех- 
мед І няколко села около Пловдив в мюлково владение. Неговият син 
Мехмед бег построил джамия и имарет в известното българско село 
Конуш и заедно с няколко съседни села го вакъфирал на имарета си. 
Тези съседни села в същност били съвсем нови заселища с минимален 
феодален приход, възникнали при усядането на самсунските татари, до- 
като самият Конуш бил голямо село със значителен приход от 15 870 
акчета,45 

Впрочем вакъфът бил разпространена форма на феодално земевла- 
дение в поробените Родопи. Това е твърде логично, тъй като из равни- 
ните, заобикалящи тази българска планина от север, изток и юг, вакъфът 
бил широко застъпен в аграрната структура. Както е известно, мюлко- 
вото земевладение и произтичащият от него вакъф били присъщи на при- 
вилегированото място на феодалната аристокрация в империята. По тази 
причина въпросният род земевладение бил разпространен особено в пло- 
дородните низини, които осигурявали на феодалите крупни приходи. Из- 
точна (а и част от Северна) Тракия и Беломорието впрочем, като се из- 
ключат султанските хасове, били почти повсеместно мюлкова и ва- 
къфска земя. 

Въпреки че засега не сме в състояние да проследим измененията, 
настъпили в Чепинско, що се касае до аграрния му статут, през времето 
от ХУП в. до Освобождението по липсата на документални данни явно 
е, че Сюлеймановият вакъф продължавал да съществува в този край 
дори до Освобождението. Така в архива при музейната сбирка в с. Ра- 
китово се съхранява документ, от който се вижда, че през 50-те години 


м В. Дечев, цит. съч., стр. 29. Стр. Димитров убедително оспорва достоверността 
на преданията, които отнасят Ибрахим и Джадит Али паша към завоевателите на Родопите 
(вж. статията му в същия сборник). 

5 М. Т. СбкЪ оп, цит. съч., стр. 241. 

на миналия век селяните изкупували като ниви част от вакъфските па- 
сища.* Друг документ, пазен в архивата на Селсъвета в с. Костандово, 
представлява частично синурнаме на границите на костандовската мера, 
издадено от вакъфското управление в Източна Румелия на турски език 
през 1885 г? Очевидно е, че Чепинско или поне част от Чепинско е про- 
дължавало да се намира под компетенцията на турското Министерство 
на вакъфите („Евкаф назарети“), което ще да е имало вероятно своя 
служда в столицата на Източна Румелия до присъединяването й към 
Княжеството. 

И така изнесените данни из османски документи доказват недвусми- 
слено принадлежността на Чепинско към вакъфските владения в осман- 
ската феодална аграрна структура, доказват вакъфския статут на чепинци 
през периода ХҮІ—ХІХ в. 


К ВОПРОСУ О СТАТУТЕ БОЛГАРСКОГО НАСЕЛЕНИЯ В ЧЕПИНО 
ПОД ОСМАНСКОЙ ВЛАСТЬЮ 


Вера П. Мутафчиева 
(РЕЗЮМЕ) 


Статья посвящена вопросу, которым пренебрегли в современной ли- 
тературе, о болгарах магометанах в Родопах, а именно, о вакфском 
статуте населения в Чепино, установленном еще до его принудительного 
обращения в магометанство. На основании данных, опубликованных не- 
давно Гьокбилгином, устанавливается, что все семь чепинских сел были 
вакфом мечети Сулеймание в Стамбуле. Это подтверждается граничным 
актом этого вакфа, список которого опубликован Х. Попконстантиновым. 
Анализ этих двух источников приводит к некоторым выводам, а именно: 

1. Все семь сел вЧепинском районе были большими, старыми селами 
еще до их превращения в вакф. Их феодальные доходы значительно 
превосходят доходы многих равнинных сел того времени. Несомненно, 
они все до одного существовали до захвата этой области турками. 

2. Анализ топонимии, отмеченной в худуднаме, доказывает, что ее 
значительная часть в первой половине ХУ] в. была болгарской или пере- 
водной. Встречаются и смешанные болгарско-турецкие местные имена. 

З. Что же касается топонимии, отраженной в худуднаме, то она 
доказывает исключительно кочевой характер тюркского населения, ко- 
торое ее установило, так как она отмечает только горные пастбища и в 
ее составе участвовало в различной форме слово „юрук“.В отличие от нее 
болгарская топонимия касается разных других объектов и показывает 
солидное знание местности. 


46 Документът не е инвентиран и описан, поради което не мога да дам за него ни- 


каква сигнатура. 
47 Също. 

